armvectores/hy_wikipedia_2023 huggingface dataset:
Լորենցո Ինսինյե

Լորենցո Ինսինյե (իտալերեն՝ Lorenzo Insigne, հունիսի 4, 1991(1991-06-04), Տորոնտո, Կանադա), իտալացի ֆուտբոլիստ, «Նապոլի» ֆուտբոլային ակումբի և Իտալիայի հավաքականի հարձակվող։ Աշխարհի 2014 թվականի առաջնության և Եվրոպայի 2016 թվականի առաջնության մասնակից։


== Կարիերա ==
Լորենցո Ինսինյեն ծնվել է 1991 թվականի հունիսի 4-ին Նեապոլում։ Հաճախել է «Նապոլի» ֆուտբոլային ակումբի պատանեկան դպրոցը, որից հետո ակումբի հետ կնքել է պրոֆեսիոնալ պայմանագիր։ 2010 թվականի հունվարին հարձակվողը վարձավճարով հանձնվեց Պրոֆեսիոնալ լիգայի բարձրագույն դիվիզիոնի «Կավեզե» ֆուտբոլային ակումբին։ Կես տարի անց ֆուտբոլիստը վերադարձավ Նեապոլ, որպեսզի նորից հանձնվեր վարձավճարով այս անգամ «Ֆոջա» ակումբին։ Այդ թիմում Ինսինյեն իսկապես փայլեց Զդենեկա Զեմանայի գլխավորությամբ և շատ մոտ էր ակումբի հետ Սերիա B դուրս գալուն։
Մեկ տարի անց Ինսինյեն կրկին վարձավճարով տեղափոխվեց «Պեսկարա»։ Զեմանի գլխավորությամբ երիտասարդ նեապոլիտացին հաղթեց Սերիա B-ն և թիմի հետ դուրս եկավ Սերիա A: Բացի այդ, 2011-12 մրցաշրջանի արդյունքներով Ինսինյեն ճանաչվեց առաջնության լավագույն երիտասարդ խաղացող։ Իր բոլոր հարցազրույցների ժամանակ Լորենցոն չի թաքցնում սերը հարազատ «Նապոլիի» հանդեպ՝ նշելով, որ չի փոխի այդ ակումբը ոչ մի ուրիշ թոփ ակումբի հետ։
2014 թվականի մայիսի 3-ին Իտալիայի գավաթի եզրափակչի շրջանակներում կայացած «Ֆիորենտինայի» դեմ խաղի ժամանակ Ինսինյեն 2 գոլ խփեց և նեապոլիտացիներին օգնեց նվաճել ազգային տիտղոս։ Առաջնության արդյունքներով նա իր թիմակից Խոսե Կալյեխոնի հետ 3-ական գնդակով դարձավ լավագույն ռմբարկու։ 2014 թվականի նոյեմբերի 9-ին 11-րդ տուրի «Ֆիորենտինայի» դեմ խաղում Լորենցոն խաչաձև կապանների պատռվածք ստացավ։


== Միջազգային կարիերա ==
Ինսինյեն Իտալիայի պատանեկան հավաքականում իր նորամուտը նշեց 2011 թվականի հոկտեմբերի 6-ին Լիխտենշտեյնի ազգային թիմի դեմ խաղում (7:2)՝ աչքի ընկնելով երկու գոլով։
2013 թվականի օգոստոսի 14-ին Արգենտինայի դեմ ընկերական խաղի ժամանակ Լորենցոն Իտալիայի հավաքականում նշեց իր նորամուտը՝ փոխարինելով Կլաուդիո Մարկիզիոյին։ Այդ հանդիպման ժամանակ ազգային թիմի կազմում խփեց իր առաջին գոլը։
2014 թվականին Լորենցոն հայտավորվեց Բրազիլիայում կայանալիք 2014 թվականի աշխարհ առաջնությանը։ Առաջնությունում նա խաղաց Կոստա Ռիկայի հավաքականի դեմ՝ 2-րդ խաղակեսում փոխարինելով Անտոնիո Կանդրևուին։
2016 թվականի ամռանը մասնակցեց Ֆրանսիայում տեղի ունեցած Եվրոպայի առաջնությանը։ Առաջնության ժամանակ նա խաղաց Իռլանդիայի, Իսպանիայի և Գերմանիայի հավաքականների դեմ։


== Ակումբային վիճակագրություն ==
2016 թվականի մայիսի 20-ի դրությամբ


=== Հավաքականի ելույթներ ===
Ընդհանուր։ 12 խաղ / 2 գոլ; 4 հաղթանակ, 4 ոչ ոքի, 4 պարտություն.


== Ձեռքբերումներ ==
Թիմային
 «Նապոլի»

Իտալիայի գավաթի հաղթող. 2013-14
Իտալիայի սուպերգավաթի հաղթող. 2014 «Պեսկարա»

Սերիա B-ի չեմպիոն. 2011-12
Սերիա B-ի լավագույն երիտասարդ խաղացող. 2011-12


== Ծանոթագրություններ ==


== Արտաքին հղումներ ==
Профиль на сайте ФК «Пескара» Archived 2012-07-02 at the Wayback Machine.
Պրոֆիլը transfermarkt.com կայքում(անգլ.)
Profilo e statistiche su SSCNapoli.it Archived 2018-10-16 at the Wayback Machine.
Статистика выступлений игрока на Topforward (անգլ.)
Գրոսբետլինգեն

Գրոսբետլինգեն  (գերմ.՝ Großbettlingen), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 4181 մարդ է (2010 թվականի դեկտեմբերի 31–ի տվյալներով։ Զբաղեցնում է 4.23 կմ² տարածք։ Պաշտոնական կոդը՝ 08 1 16 022։


== Ծանոթագրություններ ==


== Գրականօոթյուն ==
Hans Schwenkel։ Heimatbuch des Kreises Nürtingen. Band 2. Würzburg 1953, S. 283–295.
Christoph J. Drüppel, Großbettlingen – Geschichte der Gemeinde am Geigersbühl. Scripta, Ostfildern 1986, ISBN 3-923827-06-7.
Der Landkreis Esslingen – herausgegeben vom Landesarchiv Baden-Württemberg i. V. mit dem Landkreis Esslingen, Jan Thorbecke Verlag, Ostfildern 2009, ISBN 978-3-7995-0842-1, Band 2, Seite 3


== Արտաքին հղումներ ==
պաշտոնական կայք
Gemeinde Großbettlingen,
Ortsgeschichte Archived 2011-08-03 at the Wayback Machine.
Մարգարետ Լորենս

Մարգարետ Լորենս (անգլ.՝ Margaret Laurence, ի ծնե՝ Ջին Մրգարետ «Պեգի» Ուեմիս, հուլիսի 18, 1926(1926-07-18)[…], Neepawa, Մանիթոբա, Կանադա - հունվարի 5, 1987(1987-01-05)[…], Selwyn, Peterborough County, Օնտարիո, Կանադա), կանադացի անգլախոս գրող։


== Կենսագրություն ==
Նրա հայրը՝ փաստաբան Ռոբերտ Հարիսոն Ուեմիսն էր, իսկ մայրը՝ Վերա Ջին Սիմպսոնը։ Երբ նա 4 տարեկան էր, մահացավ նրա մայրը, իսկ հայրը ամուսնացավ նրա քրոջ՝ Մարգարետ Քեմպբիլ Սիմպսոնի հետ, ով ուսուցչուհի էր, այնուհետև դարձավ գրադարանավարուհի։ Մոր մահից 5 տարի անց մահանում է նաև Մարգարետի հայրը։
Այդ ժամանակ Պեգին իր խորթ մոր շնորհիվ 15 տարեկանում սկսում է հոդվածներ գրել Նիպավի համալսարանի միջնակարգ դպրոցի Բլեք նդ Գոլդ թերթի համար։
1944 թվականին ավարտելով միջնակարգ դպրոցը (անգլ.՝ High School), նա պատրաստվում էր ժամանակակից Վինիպեգի համալսարանում ստանալ բակալավրի աստիճան արվեսների բաժնում, ինչը տեղի է ունենում 1947 թվականին։
1947 թվականի սեպտեմբերի 13-ին նիպավյան եկեղեցում նա ամուսնանում է Ջոն Ֆերգյուստ Լորենսի հետ։ Այնուհետև որոշ ժամանակ  անցկացնում Աֆրիկայում և Անգլիայում, և վերադառնում է Կանադա։
Նրա ստեղծագործություններում հետազոտվում են անգլոկանադական հասարակության մեջ մարդկանց և հատկապես կանանց դիրքին վերաբերող թեմաներ։ Նրա մի շարք վեպեր կապված են Մանիտոբում գտնվող հորինված Մանավակա  գյուղի հետ, չնայած կերպարները ծագում են երկրի տարբեր շրջաններից՝ Վանկուվերից մինչև Օնտարիա։
Տառապելով թոքերի քաղցկեղից 1987 թվականի հունվարի 5-ին Մարգարետը իր տանը ինքնասպանություն է գործել։


== Ստեղծագործություններ ==
The Stone Angel (1964) (Քարե հրեշտակ, ստեղծագործության մոտիվներով 2007 թվականին նկարահանել ենThe Stone Angel ֆիլմը)
A Jest of God (1966) (Աստվածային կատակ-ի հիման վրա 1968 թվականին նկարահանել են «Ռեյչլ» ֆիլմը։
The Fire Dwellers (1969) (Կրակի բնակիչները)
A Bird in the House (1970)
The Diviners (1974) (Գուշակները)
Heart of a Stranger (գրական հավաքածւ, հրապարակված 1976 թվականին)


== Ծանոթագրություններ ==
Դեպոզիտ

Դեպոզիտ, (լատ.՝ epositum պահպանման տրված իր),

1 բանկերի և խնայդրամարկղերի պահպանմանը տրված նյութական արժեք (սովորաբար դրամ կամ արժեթուղթ)։ Դեպոզիտ լինում է ժամկետային և ցպահանջ։ Դեպոզիտ հանձնված դրամական գումարները հայցային վաղեմության ժամկետը լրանալուց հետո փոխանցվում են պետբյուջե։
2 Դեպոզիտներ են անվանվում նաև բանկերի և խնայդրամարկղերի ավանդները։
Վառդի

Վառդի (էստ․՝ Vardi), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 210 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստիլո

Ստիլո  (իտալերեն՝ Stilo), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 2813 մարդ, բնակչության խտությունը կազմում է 36 մարդ/կմ²։ Զբաղեցնում է 78,49 կմ² մակերես տարածք։ Փոստային ինդեքսն է՝ 89049։ Հեռախոսային կոդը՝ 0964։


== Պատկերասրահ ==
Շտապ բժշկական օգնություն

Շտապ բժշկական օգնություն, մարդու կյանքին և առողջությանը վտանգ սպառնացող վիճակներում (վնասվածք, թունավորում և հանկարծակի սուր հիվանդություն) ցույց տրվող բժշկական օգնության ձև և համակարգ։ Շտապ բժշկական օգնության խնդիրներն են․ անհետաձգելի, այդ թվում մասնագիտացված բժշկ․ օգնության կազմակերպումը պատահարի վայրում, բուժհիմնարկ տանելու ճանապարհին և շտապ բժշկական օգնության հիվանդանոցներում, բժշկական հատուկ ցուցմունքներով հիվանդների տեղափոխումը բուժհիմնարկ, դժբախտ պատահարների առաջացման պատճառների հաշվառումը և այլն։ Շտապ բժշկական օգնության կազմակերպումը պայմանավորված է քաղաքների աճման, արդյունաբերության և տրանսպորտի զարգացման հետ կապված դժբախտ պատահարների թվի ավելացմամբ։ Շտապ բժշկական օգնության առաջին կայանը ստեղծվել է Վիեննայում, 1881 թվականին։ 
Շտապ բժշկական օգնության մատչելիությունը պետք է պայմանավորված լինի ոչ միայն հատուկ հիմնարկների ցանցով, այլև դիսպետչերական ծառայության կենտրոնացմամբ։ Գոյություն ունի միասնական հեռախոսային ինդեքս (03), ռադիոֆիկացիայի են ենթարկված շտապ բժշկական օգնության մեքենաները, հիվանդանոցներում ստեղծվել են վերակենդանացման կենտրոններ, ինտենսիվ թերապիայի բաժանմունքներ։ Ստեղծվել են շտապ բժշկական օգնության մասնագիտացված բրիգադներ, որոնք մեկնում են սրտամկանի ինֆարկտով, ուղեղի կաթվածով, վնասվածքային շոկով և սուր թունավորումներով հիվանդներին օգնելու։ Այդ բրիգադները հնարավորություն ունեն պատահարի տեղում հիվանդին վերակենդանացնել և նախապատրաստել հիվանդանոցում շտապ բժշկական օգնություն ցույց տալու համար։ Շտապ բժշկական օգնության կայանների բացակայության դեպքում անհետաձգելի բժշկական օգնությունն իրագործում են ցերեկը՝ պոլիկլինիկաները, իսկ գիշերը՝ օրագիշեր հերթապահություն ունեցող բուժհիմնարկները։ Գյուղական վայրերում շտապ բժշկական օգնություն կազմակերպում են գյուղական բուժհիմնարկների բժիշկները և բուժակները։ Շտապ բժշկական օգնության քաղաքային կայանի հերթապահ բժիշկներն իրավունք չունեն ժամանակավոր անաշխատունակության թերթիկներ, դատաբժշկական և այլ եզրակացություններ տալու։ 


== Արտաքին հղումներ ==
Շտապ բժշկական օգնության ծառայություն Archived 2017-03-04 at the Wayback Machine.
Կամլախ

Կամլախ  (գերմ.՝ Kammlach), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1773 մարդ (դեկտեմբերի 31, 2010)։ Զբաղեցնում է 26,73 կմ² մակերես։ Պաշտոնական կոդ՝ 09 7 78 180։


== Ծանոթագրություններ ==
Կարմի

Կարմի (հուն․՝ Κάρμι, թուրքերեն՝ Karaman), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 55 մարդ։


== Բնակչություն ==


== Ծանոթագրություններ ==
Նովոսյոլկի (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՆովոսյոլկիՆովոսյոլկի (ռուս.՝ Новосёлки), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 357 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաոդիկայի ընտանիք

Լաոդիկայի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքը անվանվել է այս ընտանիքի առաջին աստերոիդի պատվին՝ (507) Լաոդիկա։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ
Մարտի 21

Մարտի 21, տարվա 80-րդ (նահանջ տարիներին՝ 81-րդ) օրն է։

Տարվա ավարտին մնում է 285 օր։
Գարնանային գիշերահավասարի օր։


== Դեպքեր ==
1413 - Հենրի V-ը դառնում է Անգլիայի թագավոր
1844 - Բահայի օրացույցի սկիզբը
1857 - Ճապոնիայում տեղի ունեցավ երկրաշարժ, որի հետևանքով մահացավ ավելի քան 100 000 մարդ
1871 - Օտտո ֆոն Բիսմարկը նշանակվեց Գերմանիայի առաջին կանցլեր
1921 - հռչակվեց Վրաստանի Հանրապետությունը
1981 - գործարկվեց Արփա-Սևան ջրատարը։
2000 - Հովհաննես Պողոս II-ը կատարում է Հռոմի պապի առաջին Իսրայել այցը։


== Ծնունդներ ==
1685 - Յոհան Սեբաստիան Բախ, գերմանացի կոմպոզիտոր (մ. 1750)։
1768 - Ժոզեֆ Ֆուրիե, ֆրանս. մաթեմատիկոս և ֆիզիկոս (մ. 1830)։
1806 - Բենիտո Խուարես, Մեքսիկայի 25-րդ նախագահը (մ. 1872)։
1830 - Ֆրիդրիխ ֆոն Բեկ Ռժիկովսկի,ավստրո-հունգարական պետական գործիչ
1839 - Մոդեստ Մուսորգսկի, ռուս կոմպոզիտոր (մ. 1881)։
1878 - Հասմիկ, թատրոնի հայ դերասանուհի (մ. 1947)։
1898 - Սեդրակ Բարխուդարյան, հայ հնագետ, պատմաբան, վիմագրագետ։
1902 - Միքայել Չայլախյան, հայ խորհրդային ֆիտոֆիզիոլոգ
1920 - Գեորգ Օթս, էստոնացի օպերային երգիչ (մ. 1975)։
1926 - Միքայել Հայրապետյան, հայ վիրաբույժ-ուռուցքաբան։
1929 - Յուրի Մուշկետիկ, ուկրաինացի գրող (մ. 2019)։
1946 - Թիմոթի Դալթոն, թատրոնի և կինոյի բրիտանացի դերասան։
1958 - Գարի Օլդմեն անգլիացի դերասան, երգիչ, ռեժիսոր։
1962 - Մեթյու Բրոդերիկ, ամերիկացի դերասան, երգիչ։
1966 - Բենիտո Արչունդիա Մեքսիկացի ֆուտբոլային դատավոր, իրավաբան, տնտեսագետ։
1980 - Ռոնալդինյո բրազիլիացի ֆուտբոլիստ։
1987 - Անդրեյ Բեդնյակով, ուկրաինացի արտիստ, հաղորդավար։
1989 - Ժորդի Ալբա իսպանացի ֆուտբոլիստ։
1997 - Մարտինա Շտոսսել, արգենտինացի երգչուհի և պարուհի։


== Մահեր ==
1763 - Հակոբ Ե Շամախեցի, Հայոց կաթողիկոս 1759-ից
1936 - Ալեքսանդր Գլազունով, ռուս կոմպոզիտոր և դիրիժոր (ծ. 1865)
1939 - Էվալդ Աավ, էստոնացի կոմպոզիտոր, խմբավար (ծ. 1900)
1942 - Վահան Միրաքյան, բանաստեղծ (ծ. 1866)
1998 - Գալինա Ուլանովա, ռուս բալերինա (ծ. 1910)
2006 - Գևորգ Աշուղյան,հայ դերասան (1967)
2012 - Տոնինո Գուերա,‎ իտալացի բանաստեղծ և սցենարիստ (ծ. 1920)։
2012 - Տոնինո Գուերրա,իտալացի բանաստեղծ, գրող և սցենարիստ


== Տոներ ==
Համաշխարհային՝
Դաունի համախտանիշի համաշխարհային օր
Պոեզիայի համաշխարհային օր
Ռասայական խտրականության վերացման օր
Տիկնիկային թատրոնի օր
Արաբական աշխարհ՝ Մայրերի օր
 Հարավաֆրիկյան Հանրապետություն՝ Մարդու իրավունքի օր
 Վրաստան՝ Սահմանապահի օր
Նամիբիա՝ Անկախության օր
Քրդստան՝ Նոռուզ
(3054) Ստրուգացկիա

(3054) Ստրուգացկիա (անգլ.՝ Strugatskia), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,091568 ա. մ., առավելագույնը մոտենում է 2,4381 ա. մ. հեռավորության վրա և հեռանում 3,745 ա. մ.։ Արեգակի շուրջ մեկ ամբողջական պտույտ է կատարում 1985,49 երկրային օրվա ընթացքում, իր ուղեծրով շարժվելով միջինում 0,181316 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3054) Ստրուգացկիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայկանդուխտ

Հայկանդուխտ, հայկական իգական անուն։ Առաջացել է Հայկ անունից և դուխտ՝ «աղջիկ» բառից․ ան մասնիկն ավելորդ հավելված է, որն առաջացել է Հայկանուշ անվան նմանությամբ։ Նորակերտ, տարածված անուն է։


== Ծանոթագրություններ ==
Սան Վիսենտե դե Կաստելյետ

Սան Վիսենտե դե Կաստելյետ (իսպ.՝ San Vicente de Castellet, բասկ.՝ Sant Vicenç de Castellet, կատ.՝ Sant Vicenç de Castellet), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Բաժես շրջանում։ Զբաղեցնում է 17,38 կմ² մակեերես։ Բնակչությունը կազմում է 8096 (2007 թվական)։ Վարչական կենտրոնից գտնվում է 55 կմ հեռավորության վրա։


== Ծանոթագրություններ ==


== Արտաքին հղում ==
Պաշտոնական կայք Archived 2008-04-30 at the Wayback Machine. (իսպ.)
Página web del Ayuntamiento de Sant Vicenç de Castellet Archived 2008-04-30 at the Wayback Machine. (կատ.)
Información de la Generalitat de Catalunya(չաշխատող հղում) (կատ.)
Mapa de Sant Vicenç de Castellet en Google Maps (իսպ.)
Գորելկովո

Գորելկովո (ռուս.՝ Горельково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուստոշ (գյուղ, Ստարոռուսկի շրջան)

Պուստոշ (ռուս.՝ Пустошь), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չժու Դա

Չժու Դա (չին.՝ 朱耷, փին.՝ Zhū Dā, 1626[…], Xinjian District, Nanchang Fu, Q11135247?, Մին դինաստիա և Նանչան, Չինաստան - 1705[…], Xinjian District, Nanchang Fu, Q24831157?, Ցին կայսրություն), չինացի նկարիչ, բանաստեղծ և Ցին կայսրության գեղագիր, որը հայտնի է Բադա Շանժեն (չին.՝ 八大山人) կեղծանունով, մի մարդ Բադ լեռից:


== Կենսագրություն ==
1644 թվականին Չժու Դան մանջուական զորքերից պաշտպանվել է բուդդայական վանքում, իսկ 1648 թվականին դարձել է վանական։ 1672 թվականին նա լքել է վանքը և վարել թափառող վանական-նկարչի կյանք։ Նա առանձնանում էր տարօրինակ վարքով, տրամադրության կտրուկ փոփոխություններով։ Նա Շիտաոյի ընկերն էր, նրա հետ նամակագրական կապ էր հաստատում։ 54 տարեկան հասակում խզել է վանական կյանքը և ամուսնացել։ Նրա կյանքի մասին շատ լեգենդներ կան։
Մերկուրիի խառնարանը կոչվել է Չժու Դայի անունով։


== Ստեղծագործություններ ==
Չժու Դան բնանկարի, ծաղիկների ու թռչունների նկարչության վարպետ է։

		
		


== Ծանոթագրություններ ==


== Գրականություն ==
Cheng F. Chu Ta, 1626—1705, le génie du trait.Paris: Phébus, 1986
Wang F. Master of the lotus garden: the life and art of Bada Shanren, 1626—1705. New Haven: Yale University Art Gallery; Yale UP, 1990


== Արտաքին հղումներ ==
Աշխատանքներ աշխարհի թանգարաններում
Կենսագրություն, աշխատանքներ առցանց
Բադաշանժեն (Չժու Դա):《Բարի երեկո》(《安晩帖》) ալբոմ, մոտավոր. 1694-1702թվականներ,  թուղթ, ստվերաներկ; 31,7 X 27,5 սմ; 22 թերթ, Սեն-օկու Հակուկո կան թանգարանային հավաքածուից (Sumitomo Collection, Կիոտո/ Տոկիա)՝ առցանց դիտում և արվեստի պատմության նկարագրություն (ճապոներեն)
Բադաշանժեն թանգարանի կայքում Սեն-օկու Հակուկո կան Archived 2020-07-10 at the Wayback Machine.
Ալբոմ《安晚册》(《Բարի երեկո》) - մանրամասն նկարագրություն (չին.)
Ալլահերի

Ալլահերի, ավերակ ամրոց Երևանի նահանգի Ալեքսանդրապոլի գավառում։ Նշված է Կովկասի 5 վերստանոց քարտեզում։


== Ծանոթագրություններ ==
Նոր Հայկաջուր

Նոր Հայկաջուր, գյուղական համայնք Արցախի Հանրապետության Մարտակերտի շրջանում։ Տեղաբաշխված է հանրապետության արևելյան հատվածում։ Մարտակերտ շրջկենտրոնից գտնվում է 13 կմ հեռավորության վրա, իսկ մայրաքաղաք Ստեփանակերտից՝ 41 կմ հեռավորության վրա։


== Աշխարհագրություն ==
Համայնքը հարթավայրային է, ունի 1378.03 հա տարածք, որից 1218.20 հա գյուղատնտեսական նշանակության։ Համայնքի տարածքում առկա են թվով 3 աղբյուրներ` «Երե», «Հոռին» և «Տնջրե»։


=== Հայ-ադրբեջանական պատերազմ (2020) ===

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։


== Բնակչություն ==
2015 թվականին Նոր Հայկաջուր համայնքի բնակչության թվաքանակը կազմում է 194 մարդ, կա 57 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Տեսարժան վայրեր ==
Կան պատմամշակույթային հուշարձաններ՝ դամբարաններ (մ.թ.ա. 2-1 հազ.)։


== Հասարարակական կառույցներ ==
2015 թվականի դրությամբ գործում էր  գյուղապետարան, մշակույթի տուն, բուժկետ, միջնակարգ դպրոց, որտեղ սովորում էին 21 աշակերտներ։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Խաջիբեյի լիման

Խաջիբեյի լիման, լիման Սև ծովի ափին, գտնվում է 7 կիլոմետր հյուսիս-արևմուտք Օդեսա քաղաքից։
Լիմանի երկարությունը կազմում է մոտ 32 կմ, լայնությունը՝ 0,5-3,5 կմ (միջինում 2,5 կմ), մակերեսը կազմում է մոտ 70 կմ², խորությունը մինչև 15 մ (միջինում 2,5 մ)։ Լիմանի աղիությունը կազմում է 5-6 ‰։
Խաջիբեյի լիմանը բաժանվում է Սև ծովից 5 կմ երկարությամբ և 4,5 կմ լայնությամբ ավազաթմբով և չունի անմիջական կապ ծովի հետ։ Լիմանի վերին մասերում նրա մեջ է թափվում Փոքր Կույալնիկ գետը։


== Տես նաև ==
Օդեսայի լիմաններ


== Արտաքին հղումներ ==
Խաջիբեյի աղը
Մալթայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Մալթայի օբյեկտները թվով 3-ն են, որը կազմում է ընդհանուր թվի 0,3 %-ը (1073՝ 2017 թվականի դրությամբ)։ Բոլոր երեք օբյեկտներն ընդգրկված են մշակութային չափանիշներով, այդ թվում՝ 1-ը համարվում է մարդկային ստեղծագործական գլուխգործոց։ Բացի դրանից 2014 թվականի դրությամբ ևս 7 օբյեկտ ներկայացված է թեկնածու ցանկում։
Մալթան վավերացրել է Համաշխարհային ժառանգության պաշտպանության կոնվենցիան 1978 թվականի նոյեմբերի 14-ին։
Բոլոր 3 օբյեկտները, որոնք գտնվում են Մալթայի տարածքում, ընդգրկվել են ցանկում 1980 թվականին, Համաշխարհային ժառանգության հանձնաժողովի 4-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Թեկնածու օբյեկտների ցանկ ==
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Մալթայի կառավարության կողմից՝ որպես թեկնածու օբյեկտներ։


=== Օբյեկտների աշխարհագրական դասավորվածություն ===


== Տես նաև ==
Միավորված ազգերի Կրթության, գիտության և մշակույթի կազմակերպություն
Համաշխարհային ժառանգություն
Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի պաշտոնական կայք․ Մալթայում Համաշխարհային ժառանգության օբյեկտների ցանկ (անգլ.)
Տապակած պիցցա

Տապակած պիցցա, պիցցայի տեսակ, որը պատրաստվում է այլ խոհարարական տեխնոլոգիայով։ Սովորական պատրաստման փոխարեն մթերքը  տապակվում է։ Պիցցայի պատրաստման այս ձևը հայտնի է Իտալիայում և Շոտլանդիայում, սակայն շոտլանդական և իտալական տեսակների միջև կան բազմաթիվ տարբերություններ։


== Իտալիա ==
Իտալիական pizza fritta ուտեստն առաջացել է Նեապոլում։ Պատրաստման սկզբում խմորը տապակվում է, ապա լցոնվում է պանրով, մսով և, որոշ դեպքերում՝ կանաչիով։ Այլ տարբերակ է նաև բաղադրիչները շերտով ծածկելը, ինչպես արվում է calzone պատրաստելիս, որն այնուհետև տապակվում է։ Այս տարատեսակը կոչվում է panzerotto։ Տապակելը հնարավորություն է տալիս պիցցան պատրաստել առանց վառարանի։ Դա կիրառվում է փողոցային տաղավարներում, որտեղ հնոց տեխնիկապես հնարավոր չէ տրամադրել։


== Շոտլանդիա ==
Այս պիցցան հասանելի է երկրի բազմաթիվ խանութներում։ Այն սառեցված կամ արդեն վառարանում պատրաստված ուտեստ է՝ հաստ խմորով՝ վրան ավելացրած մյուս բաղադրիչները։ Ապա այն տապակվում է։ Այս ուտեստը կարող է մատուցվել և՛ ամբողջական, և՛ կտորներով, ֆրիի հետ կամ առանց դրա։ Էդինբուրգում և նրա հարակից տարածքներում պիցցայի հետ մատուցվում է աղ և քացախ, կամ դրանցից պատրաստված սոուս։ Հաճախ նաև մատուցվում է ֆրիի հետ։


== Ծանոթագրություններ ==
(8443) Սվեցիկա

(8443) Սվեցիկա (անգլ.՝ Svecica), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,789401 ա. մ., առավելագույնը մոտենում է 2,1244 ա. մ. հեռավորության վրա և հեռանում 3,4544 ա. մ.։ Արեգակի շուրջ մեկ ամբողջական պտույտ է կատարում 1701,63 երկրային օրվա ընթացքում, իր ուղեծրով շարժվելով միջինում 0,211562 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8443) Սվեցիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վախթիկանս

Վախթիկանս, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում ավանից 12 կմ հյուսիս-արևմուտք, Վախթիկանս գետի ափին։


== Պատմություն ==
Հայ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 80 տուն հայ և 75 տուն այլազգի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
1920-1929 թթ. հայկական կինոնկարներ

1920 - 1929 թվականների Հայկական կինոնկարներից նշված են միայն առավել արժեք ներկայացնողները։


== Արտաքին հղումներ ==
Armenian film Archived 2009-09-25 at the Wayback Machine. Հայկական ֆիլմերի ցուցակը համացանցում
Armenian films at Փարաջանով.com
Տիտր (ֆիլմոգրաֆիա)

Տիտր, մակագրություն կինոնկարում։ Լինում են վերնագրային կամ ներածական, միջակա և եզրափակիչ, ինչպես և միջկադրային մակագրություններ՝ ենթագրեր (սուբտիտրեր), որոնցից օգտվում են առանց կրկնօրինակման օտար լեզվով ցուցադրվող ֆիլմերում։ «Համր» կինոյում տիտրերով հաղորդել են երկխոսության բովանդակությունը, գործողության ժամանակի ու տեղի փոփոխությունը, օգնել հեղինակի մտահղացման բացահայտմանը։ Հնչյունային կինոյում պահպանվել են հիմնականում վերնագրային տիտրերը։


== Բացման տիտրեր ==
Հեռուստատեսային ծրագրում, կինոնկարի կամ տեսախաղի սկզբնական տողերը ցուցադրվում են շոուի կամ ֆիլմի սկզբում` արտադրության տարբերանշաններից հետո և թվարկում են արտադրության ամենակարևոր անդամները։ Դրանք սովորաբար ցուցադրվում են որպես դատարկ էկրանի վրա դրված տեքստ կամ ստատիկ նկարներ, կամ երբեմն ցուցադրվում են գործողությունների վերևում։ Որոշ բացման վարկեր կառուցված են անիմացիայի կամ արտադրության թվերի շուրջ (օրինակ՝ Ջեյմս Բոնդի ֆիլմերը)։ Բացման վարկերում նշվում են հիմնական դերակատարները. աչքի է ընկնում գլխավոր դերակատարը, իսկ հաջորդում են երկրորդ պլանի դերակատարները։ Մյուսները, որոնք թվարկված են, հրավիրյալ աստղեր են, պրոդյուսերներ և ռեժիսորներ, ի տարբերություն ավարտական ​​վարկերի, որտեղ նշված է ամբողջ արտադրական անձնակազմը։


== Փակման տիտրեր ==
Հեռուստատեսային ծրագրում, կինոնկարի կամ վիդեոխաղի վերջնամասը հայտնվում է շոուի վերջում և ներկայացնում է արտադրության մեջ ներգրավված բոլոր դերասանական կազմն ու անձնակազմը։ Գրեթե բոլոր հեռուստատեսային և կինոարտադրությունները, սակայն, փակման համարներում բաց են թողնում նվագախմբի անդամների անունները, փոխարենը նշում են նվագախմբի անվանումը և երբեմն նույնիսկ դա։ Նաև ամենից հաճախ բաց են թողնվում ենթագրերով զբաղվող թարգմանիչների անունները, ինչպես նաև գործընթացում ներգրավված ցանկացած տեխնիկ, նույնիսկ այն արտադրություններում, որոնք պատրաստվում են միջազգային շուկայի համար և, հետևաբար, պրեմիերան ենթագրերով։
Փակման միավորները սովորաբար ցուցադրվում են էկրանին փոքր նիշերով, որոնք կամ շատ արագ շրջվում են էջից էջ կամ ոլորվում են էկրանի ներքևից վերև։ Կրեդիտները, որոնք պտտվում են կամ ձախից աջ կամ վերև և վար, հայտնի են նաև որպես անձնակազմի գլանափաթեթներ, որոնք գալիս են նախորդ թվային օրերից, երբ անունները բառացիորեն թղթի գլանակի վրա էին և անցնում էին տեսախցիկի առջև։ Ստանդարտ ֆիլմերի վարկերը շարժվում են ներքևից վերև և հաճախ կոչվում են «վարկային սողացողներ»։ Արդյունաբերության ավանդույթները, գիլդիայի կանոնները և արհմիության կանոնները հիմնականում թելադրում են կոնկրետ անունների և աշխատանքի կոչումների կարգն ու տեղադրումը։ Ֆիլմերի վերջում գնալով ավելանում են հետվարկային տեսարաններ։ Այնուամենայնիվ, կարճ կամ ամբողջական լոգոները հայտնվում են ֆիլմերի վերջում (բացառությամբ Universal Pictures-ի)։
Կինոֆիլմերի վարկերը հաճախ ներառում են ցանկացած վայրի (այսինքն՝ քաղաքների, նահանգների և երկրների, եթե ԱՄՆ-ից դուրս) անվանումները, որոնք օգտագործվում են տեսարանների նկարահանման համար, ինչպես նաև արտադրության հետ կապ չունեցող կազմակերպությունների (օրինակ՝ դպրոցներ, պետական ​​կառույցներ, զինվորականներ)։ հիմքեր և այլն), որոնք դեր են խաղացել նկարահանման ժամանակ։


== Ծանոթագրություններ ==
Մեզմայ (գետ)

Անվան այլ կիրառումների համար տե՛ս՝ Մեզմայ (այլ կիրառումներ)Մեզմայ (ռուս.՝ Мезмай), գետ Ռուսաստանում, հոսում է Կրասնոդարի երկրամասում և Ապշերոնսկի շրջանում։ Գետաբերանը տեղակայված է Կուրջիպս գետի աջ ափին՝ 80 կմ հեռավորության վրա։ Գետի երկարությունը 14 կմ է, ավազանի տարածքը 62,2 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004632
Հիդրոլոգիական ուսումնասիրությունների կոդը - 108100463
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լինդենբերգի մեդալ

Լինդենբերգի մեդալ (գերմ.՝ Lindenberg-Medaille)՝ մրցանակ, որը պարգևատրում են Ֆիլատելիայի ոլորտում մեծ ձեռքբերումներ ունեցած մարդկանց։
Որոշ մասը դա համարում է Նոբելյան մրցանակ  Ֆիլատելիայի ոլորտում։


== Պատմություն ==


=== Կազմակերպություն ===
Մեդալը ստեղծել է Բեռլինի Ֆիլիալիստների ակումբը[Berliner Philatelisten-Klub] 1905 թվականին՝ ճանաչված ֆիլատելիստ Կարլ Լինգարդի (1850-1928) պատվին։ Լինգարդը եղել է դատավոր և գերմանիայի խոշոր ֆիլատելիստ։ Նա նամականիշեր սկսել է հավաքել յոթ տարեկանից, Բեռլինի ֆիլատելիստների ակումբը գլխավորել է 1905 թվականին։ Նա նաև մեծ ներդրում ունի Ժորժ Ֆուրեի (գերմանական նամականիշերի կեղծող) բացահայտման մեջ։


=== Պատրաստում ===
Մեդալի պատրաստման գործը վստահել էին հմուտ  վարպետ՝ Մարքս ֆոն Կավանչիսկիին (Max von Kawaczynski)։ 1981 թվականին փոխել են մեդալի ձևը։


== Գրականություն ==
Արդեն 60 ավելի մարդու պարգևատրել են Լիդերգարդի մեդալով։ 1906—1943 թվականներին տվյալ մրցանակին արժանացել են 30 հոգի, բայց եղել է մրցանակի վերադարձի չորս դեպք (Մարսելուս Կասլոմ, Էդվարդ Էվանս, Էդվարդ Բեկոնոմ, Լուի Անսիո) Առաջին պատերազմյան դեպքերի պատճառով։


== Ծանոթագրություններ ==
Մոստար (այլ կիրառումներ)

Մոստար կարող է վերաբերվել.

Մոստար, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Մոստար, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Լայոն շրջան (Այովա)

Անվան այլ կիրառումների համար տե՛ս՝ Լիոն շրջան (այլ կիրառումներ)Լայոն շրջան (անգլ.՝ Lyon County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.523 կմ² է, բնակչությունը՝ 11.581 մարդ (2010 թ. տվյալներով)։ Շրջկենտրոնն է Ռոք Ռապիդս բնակավայրը։ Կազմավորվել է 1851 թ.։
Երմոլկինո (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ԵրմոլկինոԵրմոլկինո (ռուս.՝ Ермолкино, բաշկիրերեն՝ Ермолкин), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 369 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գաբրիել Հախվերդյան

Գաբրիել Հախվերդյան (1865 - 1930), ռուսական կայսերական բանակի հայազգի անվանի գեներալ։ Գաբրիել Հախվերդյանը Հայաստանի Առաջին Հանրապետության առաջին ռազմական նախարար Հովհաննես Հախվերդյանի ու ռուսական բանակի գնդապետ Գևորգ Հախվերդյանի ավագ եղբայրն է։ Կրոնական պատկանելիությունը՝ Հայ Առաքելական եկեղեցի։
Ծնվել է 1865 թվականի հունիսի 1-ին Սանկտ-Պետերբուրգում։ Գաբրիել Հախվերդյանի հայրը՝ Բարսեղ Հախվերդյանը եղել է ազնվական ու պետական խորհրդական։
Կրթություն է ստացել 2-րդ կադետային կորպուսում ու 2-րդ Կոնտանտինյան ռազմական ուսումնարանում։


== Ծառայություն ==
Գաբրիել Հախվերդյանը բանակային ծառայության է անցել 1883 թվականի սեպտեմբերի 1-ին։ Սպայի կոչում է ստացել 1885 թվականին։ 1885 թվականի օգոստոսի 7-ին ստացել է գվարդիայի ենթապորուչիկի կոչում։ 1889 թվականի օգոստոսի 7-ին ստացել է պորուչիկի կոչում։ 1899 թվականի դեկտեմբերի 6-ին ստացել է շտաբս-կապիտանի կոչում։ Մեկ տարի անց 1900 թվականի դեկտեմբերի 6-ին ստացել է կապիտանի կոչում։
1906 թվականի ապրիլի 22-ից դեկտեմբերի 20-ը պաշտոնաթող է եղել։
1906 թվականի սեպտեմբերի 21-ից 1914 թվականի դեկտեմբերի 13-ը եղել է կայսերական որսի տնտեսվարը։ 1909 թվականի մարտի 29-ին ստացել է գնդապետի կոչում։
1914 թվականի հոկտեմբերի 26-ից անցնում է Կովկասյան ռազմական շրջանի շտաբի պահեստազորի կազմ, իսկ նույն թվականի դեկտեմբերի 13-ից Կովկասյան ռազմական շրջանի պահեստազոր։
1917 թվականին ստացել է հետևակային գեներալ-մայորի կոչում։
Որպես գումարտակի հրամանատար ծայառել է 5 տարի 11 ամիս։


== Պարգևներ ==
Սբ. Ստանիսլավի շքանշան (1898)
2-րդ աստիճանի Սբ. Աննայի շքանշան (1903)
4-րդ աստիճանի Սբ. Վլադիմիր շքանշան (1911)
3-րդ աստիճանի Սբ. Վլադիմիր շքանշան (1913)
Ալեքսանդր Կայսեր իշխանության հիշատակի շքանշան
Նիկոլայ 2-րդի գահակալության հիշատակի շքանշան (1896)


== Վերջին տարիներ ==
Հեղափոխությունից հետո մնում է ԽՍՀՄ-ում։ 
1930 թվականին հնչեղ դարձած «Վեսնա»-յի գործով նրան ձերբակալելու փորձ էր արվել, սակայն վերջինս մահամերձ է եղել իր տանը Լենինգրադում։ Ձերբակալողները փաստել են, որ Գաբրիել Հախվերդյանը մահամերձ է ու ազատ են թողել նրան։
Հաջորդ տարի նույն գործի շրջանակներում գնդակարում են նրա եղբայր Հովհաննես Հախվերդյանին։


== Հղումներ ==
Энциклопедия АйАзг - Ахвердов Гавриил Васильевич
Բրովկովո (գյուղ, Սումիի շրջան)

Անվան այլ կիրառումների համար տե՛ս՝ ԲրովկովոԲրովկովո (ուկրաիներեն՝ Бровкове), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Բրովկովո գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էվարիստո Կորոնադո

Էվարիստո Կորոնադո Սալասը (իսպ.՝ Evaristo Coronado Salas, սեպտեմբերի 13, 1960(1960-09-13), Palmar, Osa Canton, Պունտարենաս, Կոստա Ռիկա), կոստառիկական 1980-ականների ֆուտբոլային հարձակվող է։ Կորոնադոն իր երկրում առավել ճանաչված մարզական կերպարներից է։ Մարզական կարիերան անց է կացրել «Սապրիսա» ակումբում, որի կազմում հեղինակել է 181 գոլ։ Նա հայտնի էր "El Caballero del Futbol» (Ֆուտբոլային Ջենթլմեն) մականունով, աչքի էր ընկնում այլ ֆուտբոլիստների և մրցավարների նկատմամբ խիստ հարգալից վերաբերմունքով։ Նա բնորոշվում է որպես երբեք կարմիր քարտ չստացած ֆուտբոլիստ։ "Evagol" մականունն ստացել է գլխով խփած գոլերի գերակշռության պատճառով։ «Սապրիսայի» հետ 1980-1990-ականների ընթացքում հինգ անգամ նվաճել է երկրի չեմպիոնի կոչումը, 1993 և 1995 թթ.` ԿՈՆԿԱԿԱՖ-ի չեմպիոնների գավաթի հաղթողի կոչումը։ Ֆուտբոլիստի կարիերան ավարտելուց հետո «Սապրիսայի» հետ նվաճել է ևս երկու տիտղոս՝ մարրզելով ակումը։
Կոստա Ռիկայի գլխավոր թիմի կազմում նորամուտը նշել է 1983 թ.: Մասնակցել է Լոս Անջելեսում կայացած 1984 թ. ամառային օլիմպիական խաղերին։ 1990 թ. աշխարհի առաջնության ընտրական մրցաշարում Կորոնադոն թիմի գլխավոր ռմբարկուն էր, սակայն հավաքականի գլխավոր մարզիչ Բորա Միլուտինովիչի կողմից չընդգրկվեց եզրափակիչ մրցաշարի կազմի մեջ՝ չնայած ժողովրդական մեծ արձագանքին։ Ազգային հավաքականում մասնակցել է 52 հանդիպման, հեղինակել է 10 գոլ։ Մերջին միջազգային հանդիպումը ազգային թիմի կազմում անց է կացրել 1992 թ. նոյեմբերի 22-ին Մեքսիկայի դեմ աշխարհի առաջնության ընտրական մրցաշարի շրջանակներում։


== Հղումներ ==
Տեղեքարտ Էվարիստո Կորոնադո sports-reference.com Archived 2012-10-20 at the Wayback Machine., ՖԻՖԱ-ի պաշտոնական կայք Archived 2012-11-03 at the Wayback Machine. (en)
Աստերոիդների ցանկ (171701-171800)

Աստերոիդների ցանկ (171601-171700)  • Աստերոիդների ցանկ  • Աստերոիդների ցանկ (171801-171900)
 Աստերոիդների ցանկ (171601-171700)  • Աստերոիդների ցանկ  • Աստերոիդների ցանկ (171801-171900)
Հիրոսի Ամանո

Հիրոսի Ամանո (ճապ.՝ 天野 浩, սեպտեմբերի 11, 1960(1960-09-11), Համամացու, Սիձուոկա (պրեֆեկտուրա), Ճապոնիա), ճապոնացի ճարտարագետ և ֆիզիկոս, աշխատել է Նագոյայի համալսարանում, որպես պրոֆեսոր։ 2014 թվականի Ֆիզիկայի Նոբելյան մրցանակի դափնեկիր, մրցանակը ստացել է լուսատու դիոդների ստեղծման համար, որոնք դարձել են արդյունավետ լույսի աղբյուր։ 1989 թվականին առաջին անգամ ստեղծել է լուսադիոդ, որը արձակում էր երկնագույն լույս և հիմնված էր գալիումի նիտրիդի վրա։
Ավարտել է Նագոյայի համալսարանը 1983 թվականին, գիտությունների մագիստրոսի կոչում ստացել է 1985 թվականին, իսկ դոկտորական աստիճանը ստացել է 1989 թվականին։ Դասավանդել է Նագոյայի համալսարանում սկսած 1992 թվականից։ Ավելի ուշ, սկսեց դասավանդել Մեյդզյո համալսարանում, որտեղ դարձավ դոցենտ 1998 թվականին, իսկ 2002 թվականին դարձավ պրոֆեսոր։ 2010 թվականին վերադարձավ Նագոյայի համալսարան պրոֆեորի պաշտոնին։


== Մրցանակներ ==
1998 год — Ռանկի մրցանակ
2002 год — Տակեդայի մրցանակ
2014 год — Ճապոնիայի մշակույթի վաստակավոր գործիչ
2014 год — Մշակույթի շքանշան
2014 год — Ֆիզիկայի Նոբելյան մրցանակ
2015 год — «Թյունիթի» թերթի մրցանակ


== Հասարակական գործունեություն ==
2016 թվականին, այլ նոբելյան մրցանակի դափնեկիրների հետ ստորագրել է բաց նամակ ուղղված Գրինփիս-ին, Միավորված ազգերի կազմակերպությանը և աշխարհի պետությունների կառավարություններին, որը կոչ էր անում դադարեցնել պայքարը Գենետիկորեն մոդիֆիկացված օրգանիզմների դեմ։


== Ծանոթագրություններ ==


== Արտաքին հղումներ ==
Միս (այլ կիրառումներ)

Միս, կարող է վերաբերել՝

Միս - կենդանու սպանդից ստացված ելունք, որն օգտագործվում է որպես սնունդ
Միս - գյուղ Ռուսաստանի Սմոլենսկի մարզի Դուխովշչինսկի շրջանի կազմում
Սլոբոդկա (գյուղ, Կազանկայի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ուկրաիներեն՝ Слобідка), գյուղ Ուկրաինայի Նիկոլաևի մարզի Կազանկայի շրջանում։ Բնակավայրը նախկինում նաև անվանվել է Ֆրայդորֆ։
2001 թվականի տվյալներով Սլոբոդկա գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուժիչի

Մուժիչի (ռուս.՝ Мужичи, ինգուշ.՝ Мужече), գյուղ Ռուսաստանի Ինգուշեթիա հանրապետության Սունժենսկի շրջանի կազմում։
Բնակչությունը 2011 թվականին գրանցված տվյալներով կազմում էր 2006 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաժադ

Ռաժադ (ֆր.՝ Rageade), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 8.90 մարդ/կմ²։ Բնակավայրը զբաղեցնում է 12.59 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 70 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 66 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 16։ Ակտիվության ցուցանիշը կազմում է 75,8 %։ 50 աշխատունակ մարդկանցից աշխատել է 49 անձ (28 տղամարդ և 21 կին)։ Գործազուրկ են եղել 1 անձ (1 տղամարդ և 0 կին)։ 16 անաշխատունակներից 8-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քարուդա

Քարուդա, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զիգմունդը սրճարանում

«Զիգմունդը սրճարանում»  (ռուս.՝ «Зигмунд в кафе»), ռուս ժամանակակից գրող Վիկտոր Պելևինի պատմվածքը, որում հեղինակը հերթական անգամ հեգնանքով ծաղրում է ընթերցողին։


== Բովանդակություն ==
Վիկտոր Պելևինի վաղ շրջանի պատմվածքում օգտագործված է Պելևինին բնորոշ հնարք, որը հանդիպում է նաև նրա այլ ստեղծագործություններում՝ «Միջատների կյանքը», «Մենակյացը և Վեցմատնյան», «Նիկա»։
Զիգմունդը նստած է Վիեննայի սրճարանում և շուրջը տեղի ունեցող մանր իրադարձություններին միատեսակ արձագանքում է. «Ըհը»։ Տիկինը նախատում է պարոնին, որ իր պայուսակի մեջ ձյուն է լցվել։ «Ըհը»,- ցածրաձայն ասում է Զիգմունդը։ Մատուցողը, տիրուհու ցուցումներով, բացում է հատակի մտոցը և մտնում ներս։ Տիրուհին բարձրանում է մատուցողի դրած աստիճանով։ «Ըհը՜, Ըհը՜»,- բարձրաձայն ասում է Զիգմունդը։
Նմանատիպ մի քանի կրկնումներից հետո միայն «ամենաանարատ» ընթերցողը, որը երբեք չի լսել դոկտոր Զիգմունդ Ֆրոյդի և նրա տեսությունների մասին, կարող է չհասկանալ, որ խոսքն առօրյա դրվագների ֆրոյդյան մեկնաբանությունների մասին է։
Բայց պատմվածքի ավարտին պարզվում է, որ այս Զիգմունդը պարզապես թութակ է վանդակում, որը տեղադրված է սրճարանում։ Պատմվածքը ներծծված է Ֆրոյդի և նրա ամենաթափանց սեռականության տեսության հանդեպ նաբոկովյան հեգնանքով։


== Ծանոթագրություններ ==


== Արտաքին հղումներ ==
«Զիգմունդը սրճարանում» պատմվածքը Վիկտոր Պելևինի ստեղծագործությունների կայքում
Բորիս Ալեքսանդրով (դերասան)

Բորիս Ալեքսանդրով (ռուս.՝ Александров, Борис Владимирович, հոկտեմբերի 31, 1949(1949-10-31), Օրենբուրգի մարզ, ԽՍՀՄ - հունվարի 22, 2010(2010-01-22), Մոսկվա, Ռուսաստան), Ուլյանովսկի մարզային դրամատիկական թատրոնի դերասան, Ռուսաստանի Դաշնության ժողովրդական արտիստ (2002 թվական)։


== Կենսագրություն ==
Բորիս Ալեքսանդրովը ծնվել է 1949 թվականի հոկտեմբերի 31–ին, Օրենբուրգի մարզի Բուզուլուկսկի շրջանի Պարտիզանսկի ավանում։
1971 թվականին ավարտել է պրոֆեսր Մ․ Օռլովայի կուրսը Ռուսաստանի թատերական արվեստի ինստիտուտում, նույն տարում սկսել է աշխատել Ուլյանովսկի դրամատիկական թատրոնում։
1997 թվականից դասավանդել է Ուլյանովսկի պետական համալսարանի դերասանական ֆակուլտետում։
Խաղացել է ավել քան 100 դերեր տարբեր ներկայացումներում, մասնակցել է Ռուսաստանում, Գերմանիայում, Լեհաստանում անցկացվող թատերական արվեստի փառատոններին։ Ավելի քան 10 տարի եղել է Ռուսաստանի թատերական գործիչների միության Ուլյանովսկի տարածքային կազմակերպության նախագահը։
Երիտասարդական թատերական «Դրամա» ստուդիայի հիմնադիրն է և ղեկավարը։
Ուլյանովսկի մարզային օրենսդիր խորհրդի 4-րդ գումարման պատգամավոր է, սոցիալական քաղաքականության, պետական և քաղաքային շինարարության ու երիտասարդության հարցերի հանձնաժողովի անդամ։ Մշակված օրինագծերից մեկն է եղել «Ուլյանովսկ մարզի ստեղծագործական միությունների և ստեղծագործական աշխատողների մասին» օրինագիծը։
Բորիս Ալեքսանդրովը մահացել է 2010 թվականի հունվարի 22–ին, Մոսկվայում։


== Դերեր թատրոնում ==
«Վալենտին և Վալենտինա» (Մ․ Ռոշին)՝ Վալենտին
«Գիշերային առեղծված»՝ Յաու
«Միապետներ»
«Դերասանուհի»
«Անտիգոնե»
«Հենրիխ IV»` Հենրիխ
«Համլետ» (Ուիլյամ Շեքսպիր)՝ (Համլետի հոր ուրվականը)
«Տարտյուֆ կամ Խաբեբան» (Մոլիեր)` Տարտյուֆ
«Երկու տիրոջ ծառա» (Կառլո Գոլդոնի)
«Օբսկուրի տեսախցիկը»
«Սիրենը և Վիկտորյան»
«Բոլոր իմաստունները բավականին պարզ են» (Ալեքսանդր Օստրովսկի)
«Սաստանան և տեր աստված»
«Արքա Լիր» (Ու․ Շեքսպիր)` արքա Լիր
«Կրեպպի վերջին ժապավենը» (մոնոներկայացում)
«Ճիշտը լավ է, իսկ երջանկությունը` ավելի լավ» (Ա․ Օստրովսկի)` Գրոզնով
«Հյուրանոցի տիրուհին»
«Իվանով» (Անտոն Չեխով)` Իվանով


== Ճանաչում և մրցանակներ ==
ՌԽՖՍՀ վաստակավոր արտիստ (1991)
ՌԴ պետական մրցանակի դափնեկիր (2002)
Ռուսաստանի Դաշնության ժողովրդական արտիստ (2002)
2007 թվականին դարձել է Ն․ Ռիբակովի մրցանակի դափնեկիր «Ռուսաստանի դերասան» անվանակարգում (Ռիբակովի անվան թատերական փառատոն) և «Մոսկովյան գիշերներ» միջազգային փառատոնի գլխավոր մրցանակի դափնեկիր` «Լավագույն տղամարդկային դեր» անվանակարգում
2009 թվականին պարգևատրվել է «Ուլյոնովսկյան մարզի համար ունեցած ավանդի համար»


== Ծանոթագրություններ ==


== Աղբյուրներ ==
http://community.livejournal.com/studiadram/
Շչուրովցի (գյուղ, Գայսինի շրջան)

Անվան այլ կիրառումների համար տե՛ս՝ ՇչուրովցիՇչուրովցի (ուկրաիներեն՝ Щурівці), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1600 թվականին։
2001 թվականի տվյալներով Շչուրովցի գյուղում բնակվում էր 399 մարդ։ Բնակավայրը զբաղեցնում է 4098 կմ² տարածք։ Բնակչության խտությունը կազմում էր 97,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վավիլովիա նրբագեղ

Վավիլովիա նրբագեղ (լատ.՝ Vavilovia formosa), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Սողացող կոճղարմատով բազմամյա բույս է։  Ցողունը ունի 20 սմ բարձրություն։ Տերևակիցները մանր են։ Տերևները 1 զույգ են, առանց բեղիկների։ Ծաղկակիրները մեկ ծաղկով են։ Պսակը վառ վարդագույն է, դրոշը՝ 16-18 մմ երկարությամբ։ Ունդը կողքերից սեղմված է, նշտարաձև։ Սերմերը  հարթ են։


== Տարածում ==
Հանդիպում է Գեղամի (լեռնագագաթներ՝ Սևսար, Զիարեթ)  և Զանգեզուրի (լեռնագագաթներ՝ Կապուտջուղ, Փառական, Մեծ Իշխանասար, Ուխտասար)  ֆլորիստիկական շրջաններում։ Հանդիպում է նաև Մեծ Կովկասում, Արևելյան Անդրկովկասում, Հարավային և  Արևելյան Անատոլիայում, Հյուսիսային և Հյուսիսարևմտյան Իրանում։


== Էկոլոգիա ==
Աճում է ալպյան գոտում՝ ծովի մակարդակից 3000-3500 մ բարձրությունների վրա։ Ծաղկում է հուլիս-սեպտեմբեր ամիսներին, պտղաբերում՝ օգոստոս-սեպտեմբերին։


== Պահպանություն ==
Վտանգված տեսակ է։ Արեալը մասնատված է։  Տարածման շրջանի մակերեսը 5000կմ²-ից պակաս է, բնակության շրջանի մակերեսը 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Ալոժա

Ալոժա (ռուս.՝ Аложа), գետ Ռուսաստանում, հոսում է Կալուգայի մարզում և Ժուկովսկի շրջան (Կալուգայի մարզ)ում։


== Աշխարհագրություն ==
Գետաբերանը տեղակայված է Պրոտվա գետի ձախ ափում՝ 46 կմ հեռավորության վրա։ Գետի երկարությունը 25 կմ է,ավազանի տարածքը 188 կմ2։ Ալոժաի ակունքը գտնվում է Բուրինովո գյուղի մոտ։ Հոսում է հարավով անտառների միջով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Պրոտվա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100612110000022295
Հիդրոլոգիական ուսումնասիրությունների կոդը - 110002229
Ավազանի կոդը - 09.01.01.006
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անվտանգության երկընտրանք

Անվտանգության երկընտրանք

Հայեցակարգ, որի համաձայն սեփա­կան քաղաքացիների անվտանգության ամրապնդմանը ուղղված պետության գործողությունները, հանգեցնում են հակառակորդի պատասխան գործողութ­յունների. ինչը, վերջին հաշվով, կարող է թուլացնել երկուսի անվտանգությունը։ Սովորաբար որևէ երկրի ռազմական նախապատրաստություններն, անկախ նրա մտադրություններից, մյուս երկրները ընկալում հն որպես վտանգ։ Որոշ հեղինակների կարծիքով անվտանգության երկընտրանք կարող է առաջացնել ոչ միայն կոնֆլիկտներ և լարվածության աճ, այլև հրահրել պատերազմական գործողություններ։ Անվտանգության երկընտրանքը կարևորվում է սասը պատերազմի իրա­դարձությունների (օրինակ՜ Կարիբյան ճգնաժամի և այլն) մեկնաբանման XX դարի 90-ականների սկզբի համագործակցութ­յան հիման վրա անվտանզուրյան համակարզերի ստեղծման, ինչպես նաև ընդհանուր անվտանգության աոումով։
Մոտեցում, որի օգնությամբ բացատրվում են էթնիկ կոնֆլիկտների ծավալման պատճառնե­րը։ Անվտանգության երկընտրանքը հնարավորություն բնու­թագրել խառը բնակչություն ունեցող տա­րած բներում էթնիկ բռնության սրման դի­նամիկան։ Միաժամանակ անվտանգության երկընտրանքը ռացիոնալ բացաարություն է տալիս պատերազմական դրդապատճառներով առաջնորդվեղ դերակատարների վարքի ռազմավարությունը։


== Էությունը ==
Անվտանգության երկընտրանքի էությունն այն է, որ ղևկավարվելով սեփական անվսոսնգության ապահովման սկզբունքով էթնիկ խմբերը հակամիջոցներ կարող են հրահրել որոնց հետևանքով նվազում է նրանց անվտանգության աստիճանը։ Այդպիսի իրավիճակը պայմանավորված է այն բանով, որ մեկ էթնիկ խմբի անվտանգությունն ապահովման (հիմնականում ռազմական) միջոցները եւ միջոցառումները քայքայում են մյուս էթնիկ խմբի անվտանգութ­յունը դարձնելով այղ խումբն առավել խոցելի։ Դա կարող է հանգեցնել կանխարգելիչ հարձակամների՝ որպես անվտանգության երկընտրանք ծայրահեղ հետևանքի եւ առաջացնել պատերազմ։ Նշված մոդելը օգտագործ­վել է 1992 թվականին։ Էթնիկ անվտանգության երկընտրանքի լուծման ծախսատար միջոցներից է խաղաղապահ ուժերի օգտագործումը, ինչը նվազեցնում է կոնֆլիկտում ներգրավված էթնիկ խմբերի խոցելիությանը։ Էթնիկ կոնֆլիկտների լուծման հնա­րավոր եղանակ է համարվում էթնոտարածքային բաժանումը։ Սակայն էթնիկ խմբերի միջև հարաբերաթյունների անցանկալի սրման ոիսկը էական նվազեց­ման միակ երկարաժամկետ եղանակը ժողովրդավարական հասարակությունների ձևավորումն է։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва